**Podmienky na absolvovanie predmetu Právo duševného vlastníctva a digitálne technológie (PDVaDT)**

Vypracovanie seminárnej práce na tému schválenú vyučujúcou a jej odprezentovanie na seminári.

Forma výučby: samoštúdium zverejnených prednášok, odporúčanej literatúry a judikatúry a konzultácie (prezenčne alebo elektronicky prostredníctvom Emailu, Skype, MS Teams a iné podľa dohody).

Metóda štúdia: kombinovaná podľa podmienok – prezenčná aj dištančná.

Obsahové a formálne požiadavky na seminárnu prácu: Tému seminárnej práce si vyberá študent/ka v rámci okruhu tém predmetu PDVaDT. Návrh témy musí byť odkonzultovaný a schválený vyučujúcou. Seminárna práca by mala mať rozsah 5-10 strán, pričom do tohto počtu sa nezapočítava titulný list. Na formálnu úpravu seminárnej práce vrátane požiadavky na dodržanie citačnej normy sa primerane použijú ustanovenia vnútorného predpisu – smernice č. 1/2011 o základných náležitostiach záverečných prác, rigoróznych prác a habilitačných prác, ich zverejnení a sprístupnení po dobu ich uchovávania a kontrole originality platná pre UPJŠ v Košiciach a jej súčasti v znení Dodatkov 1 až 4 (najmä čl. 3 bod 1 a 4, čl. 5 bod 1, 2 (a, b, g), čl. 6, čl. 7 (spolu so súvisiacimi prílohami). Popis citácií dokumentov bude akceptovaný, ak bude realizovaný podľa ISO 690 a ISO 690-2 (Príloha č. 6 k smernici č. 1/2011) alebo podľa tzv. Harvardského systému (Príloha č. 6A – Dodatok č. 3 k smernici č. 1/2011).

Bližšie informácie: <https://intranet.upjs.sk/out/out.ViewFolder.php?folderid=528>.

Seminárnu prácu je nutné odovzdať do konca výučbovej časti LS nahratím do MS Teams do toho tímu, ktorý je vytvorený pre seminárnu skupinu, do ktorej je študent zaradený.